Hakuaika alkaa 30.7.2019 10:14.
30.7.2019 - 31.8.2019 12:00
Tervetuloa töihin Kuopion kotihoidon resurssipooliin, mahdollistamaan asiakkaillemme turvallinen ja mielekäs arki heidän omassa kodissaan. Pääset mukaan tekemään tärkeää työtä moniammatillisessa tiimissä.
Meillä on Kotihoidon resurssipoolissa haettavana kaksitoista (12) määräaikaista lähihoitajan sijaisuutta. Sijaisuudet kestävät 3-6 kk.
Sijaisuudet jakautuvat seuraavasti
Nilsiän kotihoito yksi (1) lähihoitaja
Riistaveden kotihoito yksi (1) lähihoitaja
Karttulan kotihoito yksi (1) lähihoitaja
Kuopion kantakaupunki yhdeksän (9) lähihoitajaa
Lähihoitaja toimii kotihoidon resurssipoolissa perushoidon asiantuntijana. Hän vastaa asiakkaalle suunnitellun hoidon toteuttamisesta yhdessä tiimin kanssa. Kotihoidossa työntekijä saa tehdä liikkuvaa ja monipuolista työtä, jossa on mahdollisuus ylläpitää ja vahvistaa omaa osaamistaan ja ammattitaitoaan sekä kehittää kykyä itsenäiseen työskentelyyn muuttuvissa olosuhteissa.
Kelpoisuusehdot: Lähihoitajan tutkinto, hakijan tiedot Valviran ylläpitämässä Sosiaali- ja terveydenhuollon ammattihenkilöiden keskusrekisterissä.
Edellytämme työntekijöiltä tartuntatautilain (48 §) mukaista rokotussuojaa, ajokorttia (B-luokka) sekä lääkehoitolupaa (LOVE-LOP). Jos lupa ei ole voimassa, valitun tulee suorittaa se välittömästi sijaisuuden alkaessa
Palkka on 2211,19 €/kk + maaseututiimeihin sijoittuvat saavat rekrytointilisän 101,25 €/kk, joka maksetaan vuoden 2019 loppuun asti.
Tehtävät täytetään heti kun soveltuvat sijaiset löytyvät.
http://www.kuntarekry.fi/fi/tyopaikat/lahihoitaja-244715/?r=6
Palveluesimies Maarit Peltomaa puh. 0447 186189